Preĝejo Sankta Bonifaco (Artern)

La preĝejo Sankta Bonifaco estas monumentprotektita kirka ejo katolika en Artern, Germanujo (An der Promenade 15). Temas pri filia ero de la paroĥo Sankta Francisko de Sömmerda. Patrono ĝia estas sankta Bonifaco. Ĝi situas en la urba eosto kun 300 metroj distancaj de la rivero Unstrut. Historio Post enkonduko de Reformacio ĉirkaŭ la 1540-a jaro la anoj de la arkidiakonujo Jechaburg kun ilia Mario-kirko devis protestantiĝi. Fine de la 19-a jarcento (ankaŭ pro industriigo) la nombro de la katolikoj ege kreskis tiel ke de junio 1892 reeblis celebri katolikajn mesojn; komence oni por diservoj gastis je Gastejo Künzer. La fideluloj apartenis tiam al la paroĥo Sankta koro de Jesuo (Sangerhausen). Dum la 1890-aj jaroj estis klopodoj aĉeti la (liturgie) jam ne uzatan Vito-preĝejon kion malebligis kaj financaj kialoj kaj la publika opinio. Anstataŭ estis meto de fundamenta ŝtono en julio 1903 fare de pastro Robert Heddergott el Sangerhausen por novaj misidomo kaj kirko. Jam en oktobro 1903 eblis konsekro de la ejo (fare de dekano Johannes Schulte el Weißenfels kaj en decembro 1903 beno de la sonoriloj. En junio 1904 estis nomita vikario de Artern Franz Vogt: nova tasko estis la kroma prizorgo de 23 komunumoj kiuj ĝis tiam estis sub la zorgado de Sömmerda, plus de kelkaj aliaj (en Eisleben, Naumburg, Sondershausen). De 1904 oni komencis tenadi registrojn kronikajn. Nova kresko de la katolikaro ŝuldiĝis al la forpelo de germanoj el (mez-)orienta Eŭropo ke en 1953 en Roßleben estiĝis eĉ filia komunumo kaj alkonstruaĵo al la Bonifaco-kirko en Artern. Promociiĝo je propra paroĥo sukcesis en oktobro 1962. Ĝia unua paroĥestro estis Johannes Düchting, kiu surloke jam de 1955 aktivis. En 1988 la primicon tie ĉi havis episkopo Clemens Pickel. Post Turniĝo ĝi venis sub la egidon de la Erfurta episkopo. Restaŭradlaboroj efektiviĝis en la 1990-aj jaroj. En julio 2012 ĉesis la paroĥa memstareco kaj la komunumo de Artern refariĝis filia, nun de Sömmerda. Arkitekturo kaj meblaro La orienten direktita kirko estas farita je orto de la paroĥejo; ties tegmento havas firstotureton. Samstile estiĝis ofte je la komenco de la 20-a jarcento aliaj kirkoj ankaŭ, kiel ekz. la preĝejo Sankta koro de Jesuo de Atzendorf (Staßfurt) aŭ la preĝejo Sankta Norberto de Calbe. Selotegmento ŝirmas la el ruĝa brikaro konstruita navo kiu permesas aliron per suda potalo. La sakristio troviĝas ĉe ties nordoriento. La modestan internon superregas la historia ĉefaltaro antaŭ kiu estas moderna popolaltaro. La via crucis pendas je la flankaj vandoj dume la konfesprenejo estas sub la orgena galerio. La orgenon konstruis ĉ. 1910 la firmao de Julius Strobel. Eksteraj ligiloj Francisko-paroĥo de Sömmerda Notoj